《对月》
宋代·吴龙翰

长空有明月，与我良有情。
遥遥万里道，随我杖履行。
耿耿吟床间，相随入枕衾。
而我病风雅，长作秋蛩吟。
吟声悲入月，月色寒入吟。
月即是天眼，照我泪纵横。
垂垂草上露，尽从月眼倾。
不为富贵儿，只作苦吟人。
君看朱门邃，翠幕围阳春。
管弦沸清晓，银烛正荧荧。

作者简介：吴龙翰（1229—？）字式贤，号古梅，歙县人。生卒年均不详，约宋度宗成淳中前后在世。师方岳，咸淳中贡于乡，以荐授编校国史院实录。咸淳四年（1268）十月与鲍云龙、宋复一等三人，自带干粮，费时三天，涉足丹崖，登上了黄山莲花峰峰顶，并写下《黄山纪游》。吴龙翰所著《黄山纪游》，为现存最早游莲花峰的文字。德祐二年（1276）乡校请充教授，寻弃去。家有老梅，因以古梅为号。尝为之赋。龙翰著有《古梅吟叶》六卷，《四库总目》传于世。